Geïllustreerde gids tot die menslike liggaam: Amelia De Vaal Graffiti Boeke
Soek resultate: Amelia De Vaal
'n Bruin haas en 'n grys haas bly langs mekaar in 'n veld. Aanvanklik kom meneer De Bruin en meneer Le Grys goed oor die weg, maar kort voor lank kry dié twee stry. Die onderonsie loop uit op 'n vuisgeveg en terwyl hulle vuisslaan, bekruip 'n honger jakkals hulle en die twee moet hul stryery laat staan en saamwerk om te ontsnap.
Andy en Terry woon in die beste boomhuis ter wêreld! Dit het 'n geheime ondergrondse laboratorium, 'n reusetenk vol haaie en 'n malvalekker-masjien wat oral agter mens aanrol en malvalekkers in jou mond in skiet net wanneer jy honger is! Pasop net vir die see-apies, en dié wat voorgee om see-apies te wees, en die reuse-meermin-seemonster ...! En tussendeur al hierdie pret, moet die twee vriende 'n boek skryf, en die sperdatum is môre!
Illustreerder: Anette Swoboda
Illustreerder: Fiep Westendorp
Annie M.G. Schmidt se verhaaltjies oor Jip en Janneke het oorspronklik in die 1950's in die Nederlandse koerant Het Parool verskyn, in kombinasie met Fiep Westendorp se ikoniese swart en wit illustrasies. Met verloop van tyd het dié twee karaktertjies se avonture sinoniem geword met die Nederlandse lewenswyse en word Jip en Janneke vandag as een van Nederland se mees geliefde uitvoerprodukte beskou.
Jip en Janneke is beste maats. Hulle woon langs mekaar en speel elke dag van vroeg tot laat. Saam-saam het Jip en Janneke die wonderlikste avonture. Hulle speel skool-skool, verken die solder, spring in reënplasse en hou 'n kompetisie om te sien wie die meeste pannekoeke kan eet. Hulle word selfs die eienaars van die oulikste brakkie met die naam Takkie! Partykeer is hulle lekker stout - soos wanneer hulle prentjies uit Pappa se boeke knip - en partykeer kan hulle lekker baklei. Maar oor een ding stem hulle saam: Met 'n maatjie aan die ander kant van die heining kan die lewe nooit vervelig wees nie!
Annie M.G. Scmidt is in 1911 in Kapelle, Nederland, gebore. Sy het eers in 'n biblioteek gewerk en daarna vir Het Parool, 'n Amsterdamse koerant. Haar kinderboeke is wêreldwyd bekend. In 1988 het sy die hoogste internasionale toekenning vir kinderboekskrywers, die Hans Christian Andersenprys, gekry. Die beroemde Sweedse skryfster Astrid Lindgren het dit aan haar oorhandig. Annie M.G. Schmidt het op 21 Mei 1995, die nag ná haar vier-en-tagtigste verjaardag, gesterf.
Sophia Maria "Fiep" Westendorp (17 Desember 1916 - 3 Februarie 2004) was 'n Nederlandse illustreerder wat veral weens haar langtermyn samewerking met die skrywer Annie MG bekendheid verwerf het. Drie generasies van die Nederlandse mense het grootgeword met haar illustrasies. In 1997 het sy 'n unieke toekenning vir haar oeuvre ontvang.
Die kuns van katwees
Illustreerder: Daniel Hénon
'Kom-kom-kom!' miaau 'n eenoog-afbeenkat. 'Ek is die berrroemde Kolonel Klou, hoogleraarrr-professorrr-grootkokkedoorrr van die Landelike Universiteit vir Indrukwekkende Spogkatte! Op die prrrogram vir die week: Maandag, Waagmoed en Aptyt! Dinsdag, Higiëne en Vryheid ...' Kolonel Klou is op sy stukke.
'n Skreeusnaakse prenteboek oor al die stoute goed wat klein katjies by L.U.I.S. (Landelike Universiteit vir Indrukwekkende Spogkatte) gaan leer voordat hulle in 'n mens se huis kom woon.